NaiveNeuron/SloPal huggingface dataset:
Martvoň, Anton, poslanec NR SR (2013-03-15):
Ďakujem pekne. Pán poslanec Matovič, dovolím si súhlasiť. Na tom sa zhodneme. Aj v predchádzajúcich diskusiách, teda vystúpeniach, to bolo povedané, že treba hľadať možnosti pre odlíšenie obete od dílera. Samozrejme, v plnej miere musím uviesť a v plnej vážnosti to, že drogy sú satanské dielo. Práve preto treba k tomu pristupovať špecifickým prístupom. Ale s jednou vecou nesúhlasím. Nie je dôvodné kritizovať nejakého nečestného sudcu, že môže dať podmienku ako takú podľa tohto ustanovenia alebo za tohto nastavenia. Však teoreticky ten nečestný sudca tú podmienku môže dať aj teraz za súčasnej platnej právnej úpravy. Dôležité je ale práve to, poukázať na to, že tí sudcovia, ja predpokladám, že mnohí, taktiež ako my tu v parlamente, nemajú radi drogy ako také a dílerov. Čiže ten sudca vie rozlíšiť a musí vedieť rozlíšiť, že či pri 11 dávkach bude toho obvineného alebo páchateľa posudzovať ako dílera, alebo ako niekoho, čo v podstate to iba nedopatrením previezol alebo prechováva tú drogu. Zároveň chcem upozorniť ešte na jeden procesný inštitút a na jedného človeka, čo je práve v tom trestnom konaní, a to je prokurátor. Práve prokurátor má tiež tú možnosť posúdiť, že či ten sudca dobre zvážil a dal niekomu podmienku alebo dal dva roky, alebo tri roky, alebo nie. A práve tam je ten inštitút, že prokurátor sa môže odvolať voči tomu rozhodnutiu ako takému, čiže aj ten sudca má nepriamo náprotivok prokurátora, ktorý môže dohliadať nad tým, že či ten sudca náhodou nie je nečestný a nespravodlivý. Čiže v tej prvej časti tvojho vystúpenia sa zhodneme, v tej druhej časti odborne iba poukazujem na to, že v podstate to, ako to nastavil pán minister, alebo teda ministerstvo spravodlivosti, ide skôr za účelom pomôcť mladým a nie dílerom. Díleri patria za mreže.
Blanár Juraj, podpredseda NR SR (2021-12-10):
Pán poslanec, len sa chcem spýtať, ako dlho...
Paška, Pavol, predseda NR SR (2013-02-05):
Tak poprosím vás, aby sme mohli odhlasovať. Ďakujem pekne. Dámy a páni, budeme teraz hlasovať o prerokovaných bodoch. Poprosím vás o registráciu v systéme, skontrolujte si svoje hlasovacie karty. Pani poslankyňa Vaľová bude uvádzať v prvom čítaní hlasovanie o vládnom návrhu zákona č. 5 o službách v zamestnanosti. Je to tlač 362. (Hlasovanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 362.)
Gašpar, Tibor, poslanec NR SR (2024-02-08):
Hlasujeme o bode 6 druhého pozmeňujúceho návrhu poslanca Galka.
Richter, Ján, poslanec NR SR (2011-02-10):
Ďakujem za slovo. Pán poslanec Kaliňák, ty si v podstate v rozprave povedal to, čo v tomto pléne rezonuje už pomerne dlhé obdobie, lebo prerokovávanie tohto návrhu zákona je už pomaly ako sága rodu Forsytovcov. A to je otázka, na ktorú sa ťažko hľadá odpoveď. Pán minister, nerozumiem vášmu postupu. A v podstate to deklarujú aj kolegovia bez ohľadu na politickú príslušnosť. Prečo potom, čo odborne, čiastočne aj právne, celkom iste aj politicky bola jednoznačne spochybnená novela v takom zmysle, v akom ju ponúkate, stále zotrvávate na tom svojom názore? To, že to nemá nijakú politickú rovinu, je celkom prirodzené, pretože ten obsah je vecný. A skutočne je tu priestor hľadať aj vecné odpovede na otázky, ktoré zaznievajú v tejto rozprave. Tiež sa prikláňam k pánovi poslancovi Kaliňákovi, a čiastočne to potvrdili v tých rozhovoroch aj viacerí vaši kolegovia z vládnej koalície, že tu je len istý osobný záujem, možno zámer, vaša ambícia populisticky, ľúbivo a možno čiastočne aj s nejakým citovým vydieraním prezentovať seba ako spasiteľa, ktorý ponúka riešenie pre ľudí, a nejaká skupina poslancov, ja neviem stopäťdesiat alebo koľko, ktorí nechcú ten váš záujem, tú vašu ponuku prijať. Ale skutočnosť je úplne iná. V konečnej miere som presvedčený, že ak neprijmete tú ponuku, ktorá tu aj z opozície zaznieva, na podieľaní sa pripravenej inej, novej, vecne lepšie vyváženej novely tohto zákona, tak sa to vráti proti vám. A preto by som bol tiež veľmi rád, aby ste prijali túto ponuku, stiahli tento... (Prerušenie vystúpenia časomerom.)
Šíbl, Jaromír, poslanec NR SR (2023-03-21):
Áno, áno, ďakujem. Ďakujem za upozornenie.
Pellegrini, Peter, predseda NR SR (2015-09-18):
Ďakujem pekne. Otváram rozpravu k tomuto bodu. Konštatujem, že som dostal písomnú prihlášku od pána poslanca Vašečku, od pána poslanca Mihála, ale mám informáciu, že pán poslanec Mihál už nebude prítomný na rokovaní, takže jediným písomne prihláseným je pán poslanec Vašečka. O slovo ale požiadal pán spravodajca, tak v zmysle rokovacieho poriadku vystúpi ako prvý. Nech sa páči, pán spravodajca, máte slovo.
Grendel, Gábor, poslanec NR SR (2023-12-19):
Ďakujem za slovo, pán predsedajúci. Mne stále nešlo do hlavy, čo má pán poslanec Michelko s protimonopolným úradom. Ako zachytil som tu správu, že chcel podať pozmeňujúci návrh, ktorým chcel zmeniť spôsob menovania a odvolania predsedu protimonopolného úradu, ale hovorím si, prečo práve pán poslanec Michelko, ktorý je jednak bývalý novinár, jeho politická agenda sa týka skôr ministerstva kultúry a médií, a nešlo mi do hlavy, že čo on má s protimonopolným úradom, až vaše vystúpenie, pani poslankyňa, až teraz som počul vlastne prvýkrát z vášho vystúpenia, že on sa priznal k tomu, že to vlastne vôbec nie je z jeho hlavy a že bol iba požiadaný o to, aby niečo také predložil, tak to dostáva trošku do iného svetla celú túto legislatívu v podstate nielen zo strany pána Michelka, ale zdá sa mi, že aj z celej vládnej koalície, pretože ja mám také podozrenie, že ani tento kompetenčný zákon nevznikol na nejakom ministerstve, ale skôr v straníckej centrále jednej z koaličných strán. A rovnaké podozrenie mám aj pri novele Trestného zákona a Trestného poriadku, že to takisto nie je dielom ministerských úradníkov na ministerstve spravodlivosti, kde sa v minulosti pripravovala novela trestných kódexov, ale nie táto. Mám rovnaké podozrenie, že novela Trestného zákona, novela Trestného poriadku, rušenie špeciálnej prokuratúry, znižovanie trestov takisto nie je z hlavy žiadneho ministerského úradníka a že tiež vznikli na nejakej straníckej centrále. Takže ďakujem pekne za túto informáciu, otvorili ste mi oči.
Kočiš, Eduard, poslanec NR SR (2022-02-11):
Veľmi pekne ďakujem za slovo, pán predsedajúci. Kolega Mazurek vo svojej rozprave veľmi správne poznamenal, že to, či bude referendum úspešné alebo neúspešné, v konečnom dôsledku rozhodnú ľudia, občania Slovenskej republiky, ktorí majú právo voliť a zároveň majú právo byť volení. Ak by tento krúžok šikovných rúk v centre voľného času z Trnavy alebo taký klon japonskej sekty Óm šinrikjó, ktorá teraz zbožňuje a miluje Igora Matoviča, mal trošku úcty alebo nejakej sebakritiky vo vlastných radoch, tak by všetkými desiatimi, neviem, koľko ich tam ešte zostalo, či ich je 50 alebo 49, všetci do nohy by museli zdieľať jeho názor z minulých volebných období, že referendum je zaručenou garanciou demokratických princípov na území Slovenskej republiky. Zrazu, keď sú nálady v spoločnosti spôsobené nie tým, že sme tu mali hospodársku krízu alebo nejakú krízu spôsobenú koronavírusom, ale situácia spôsobená neschopnosťou, totálnou neschopnosťou čelných predstaviteľov vlády, ktorí jednoducho nezvládajú situáciu, nech by bola akákoľvek, či by sme tu mali úplný, úplný pokoj a úplný kľud zbraniam, tak títo jednoducho ozaj neschopní ľudia, ktorí sa dostali do čelných pozícií štátu, ktorých podporuje úžasná skupinka hlasovacích automatov, sa stále budú vyhovárať len na to isté, na to stále dookola, jednoducho demokratický princíp hovorí o tom, že ja ako poslanec Národnej rady Slovenskej republiky mám riť prilepenú k stoličke na celé volebné obdobie. Nie je to tak. Títo hrdinovia ešte dva dni dozadu mali problém prejsť po Námestí Alexandra Dubčeka a kričať na protestujúcich, že sú lúza, až vtedy, keď ich kordón policajtov odprevadil za železnú bránu. Takíto sú to hrdinovia a takíto ľudia sedia v parlamentných laviciach.
Kecskés, Ján, poslanec NR SR (2016-06-15):
Ďakujem. Ja ďakujem pánovi kolegovi Uhríkovi za vystúpenie v rozprave. Rád by som poznamenal, že ostatní poslanci, ktorí budú hlasovať proti tomuto návrhu zákona alebo sa zdržia hlasovania, odkážu všetkým voličom jediný signál: kandidovali v parlamentných voľbách s vidinou zisku, s cieľom vyhrať voľby a zarobiť tak peniaze. Sú to hlavne štandardné politické strany, ako sa samé nazývajú, ktoré si za desiatky rokov spravili z politickej scény na Slovensku obyčajný biznis. Sú zodpovedné za rozkrádanie Slovenska, po novom zrejme za daňové úniky na vratkách DPH a ešte sa legálne nechajú financovať zo štátneho rozpočtu. Týchto pár desiatok miliónov eur si viem predstaviť v sektore školstva, v zdravotníctve alebo ako nástroj podpory mladých a sociálne slabších rodín. Nie na účtoch politických strán, ktoré nás pred voľbami z týchto peňazí zaplavia pútavými letáčikmi, na ktorých nás presviedčajú, ako im záleží na Slovensku a ako chránia Slovensko. Chránia Slovensko, ale od peňazí, ktoré môžu byť použité pre dobro a potreby Slovákov. Ďakujem. (Potlesk.)
Jurinová, Erika, podpredsedníčka NR SR (2013-02-08):
Pán poslanec Mikuš.
Šofranko, Mária, poslankyňa NR SR (2022-03-24):
Ďakujem, pán predseda. V rozprave vystúpili traja poslanci. Jeden poslanec podal doplňujúci návrh k návrhu zákona. Ako spoločná spravodajkyňa podávam návrh na skrátenie lehoty na hlasovanie o dnes podanom návrhu v rozprave k návrhu zákona. Prosím, pán predseda, dajte hlasovať o skrátení lehoty.
Šimečka, Michal, podpredseda NR SR (2024-01-09):
Ďakujem pekne. Pán poslanec Pollák.
Sulík, Richard, poslanec NR SR (2013-09-11):
Ďakujem pekne. No, pán poslanec Zajac, pekne ste to uviedli, zrozumiteľne. Ja teda veľmi dúfam, že pán minister bude na to reagovať, že bude na to reagovať v rozprave, aby bolo možné aj pripomienkovať cez faktické poznámky, a ak sa tak stane, čo už vopred oceňujem, tak chcel by som vás, pán minister, požiadať, aby ste obzvlášť na tú hroziacu sa arbitráž v rozsahu 260 mil. eur zo strany U. S. Steelu, keby ste mohli vysvetliť, ako k tomu došlo, prečo to tak je a čo s tým plánujete robiť? Ďakujem.
Paška, Pavol, predseda NR SR (2013-10-30):
Vyhlasujem rozpravu za skončenú. Pán navrhovateľ, nech sa páči.
Ďuriš Nicholsonová, Lucia, podpredsedníčka NR SR (2017-02-08):
Pani poslankyňa Jurinová, nech sa páči, s reakciou.
Zemanová, Anna, poslankyňa NR SR (2023-02-14):
Martin, správca turistickej trasy je ten, ktorý sa stará o trasu ako turist... v zmysle turizmu. To znamená, značenia, značenia nielen turistickej značky, ale nejakých aj informačných panelov. A zabezpečuje, aby tá trasa bola riadne vyznačená, a keď v prípade poškodenia by toto poškodenie značenia bolo nahradené. Čo sa týka vlastníctva, samozrejme, vlastník, to sú ústavné práva vlastnícke, ktoré nie sú nijako narušované. Avšak treba pamätať aj na to, že ústava hovorí o tom, že každý sa vlastne môže pohybovať všade, pokým zákon to nejako nezakáže. To znamená, že aj dnes po lese tam, kde to zákon nezakáže, to znamená zákon o ochr... v prvom rade zákon o ochrane prírody, sa človek môže pohybovať, kdekoľvek chce, aj mimo turistických trás. Faktom je, že štyri pätiny turistov chodí po tých turistických trasách a chodí po tých aj súkromných pozemkoch. Čo sa týka starých trás, tak tam je v prechodnom ustanovení, že tie existujúce trasy do účinnosti tohto zákona sa považujú, že boli, boli navrhnuté a zriadené v zmysle tohto zákona. V prípade, že vlastník alebo správca, alebo ktokoľvek namieta nejaký úsek trasy, ktorý tam z nejakého dôvodu nechce mať alebo nemôže mať, alebo má tam nejaký iný záujem, tak navrhne presmerovanie tejto trasy. Nemôže to urobiť sám, že ide a vyrúbe, vyrúbe stromy, kde sú značky, alebo nakreslí nejako inak tú trasu, ale je presne stanovený postup, ako sa takáto trasa preloží na iné miesto po dohode s vlastníkmi, pretože každá nová trasa musí mať už dohodu s vlastníkmi. Čo sa týka kompenzácií, tie sa týkajú obmedzenia bežného obhospodárovania. To znamená, že keď niekto prechádza cez pozemok, bežne ťa neobhospodá... (Prerušenie vystúpenia časomerom.)
Hrnčiar, Andrej, podpredseda NR SR (2017-06-13):
Ďakujem. Otváram všeobecnú rozpravu. Do rozpravy som dostal tri písomné prihlášky. Za klub SaS pán poslanec Branislav Gröhling, za klub SME RODINA pani poslankyňa Adriana Pčolinská a poslednou prihlásenou písomne do rozpravy je pani poslankyňa Zuzana Zimenová. Nech sa páči, pán poslanec Gröhling, máte slovo.
Hrušovský, Pavol, predseda NR SR (2011-12-08):
Pán poslanec Radošovský je posledný prihlásený do rozpravy.
Zajac, Pavol, poslanec NR SR (2015-10-06):
Ďakujem veľmi pekne. Naozaj ako predpokladám, že konzultujete s ministerstvom vnútra svoj návrh zákona, to by nebolo nič tajné. Priznám sa, že aj my, keď sme v jednej chvíli navrhovali náš návrh zákona, tak bolo nám odporúčané, aby sme konzultovali s odborníkmi z ministerstva vnútra, ministerstva spravodlivosti. A sa to tak aj stalo. V časti, kde sme navrhovali to čo aj vy, aby výroba, predaj a reklama softvéru a technických pomôcok, nám bolo hneď povedané, že v tejto oblasti nášho návrhu zákona by s tým súhlasili aj ministerstvo spravodlivosti, aj ministerstvo vnútra. Trochu mali problém s tým trestným činom za stáčanie tachometrov. Ale naozaj ja si myslím, že tie antiradary a majáky, keďže konzultujete s ministerstvom vnútra, ste mali alebo môžete riešiť aj v druhom čítaní pri návrhu zákona od ministra vnútra pána Kaliňáka. A nakoniec to riešenie, aby sa našlo, aby tie autobazáre, ktoré budú predávať autá so stočenými kilometrami, aby boli zodpovedné aj za autá, ktoré vykúpia a už budú stočené, či už fiktívne alebo skutočne, aby sme to riešenie v druhom čítaní našli. Túto ponuku na rokovanie prijímam a som presvedčený, že sa na tomto stretnutí stretneme a budeme konzultovať aj s mojím kolegom Alojzom Hlinom. (Reakcie z pléna.)
Kollár, Boris, predseda NR SR (2021-10-19):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Markovi Krajčímu. Nech sa páči, máte slovo.
Ďuriš Nicholsonová, Lucia, podpredsedníčka NR SR (2017-09-14):
Ďalšou vyžrebovanou otázkou je otázka od pána poslanca Ondreja Dostála a je na ministra zdravotníctva Slovenskej republiky Tomáša Druckera. Znie: „Ministerstvo zdravotníctva aktuálne pripravuje tender na prenájom sanitiek za viac ako 35 miliónov eur. Požiadali ste ministerstvo financií, aby prostredníctvom Útvaru hodnota za peniaze tento tender posúdilo z hľadiska vplyvu efektívneho vynakladania verejných financií? Ak doposiaľ nie, mienite tak učiniť? Ak nie, prečo?“ Nech sa páči, pán minister.
A. Belousovová, podpredsedníčka NR SR: (2009-02-12):
Ďalej budeme preto pokračovať odpoveďami členov vlády na otázky poslancov podľa vyžrebovaného poradia. Prvá otázka je od pani poslankyne Kláry Sárközy, adresovala ju ministrovi financií Jánovi Počiatkovi. Otázka znie: „Pán minister, ako pokračujú práce na odpojení odvodov od minimálnej mzdy? Pri súčasnej hospodárskej kríze by to bola veľká pomoc pre podnikateľov.“ Nech sa páči, pán minister, odpovedajte a oznámte ukončenie odpovede.
Kuriak, Milan, poslanec NR SR (2023-06-27):
Ďakujem za slovo. Tak ja tiež začnem prosbou k Pánu Bohu, lebo toto už naozaj, toto už je vážne, tak, Pane Bože, prosím ťa, ochraňuj Slovensko, Pane Bože, prosím ťa, ochraňuj naše deti a mládež, Pane Bože, prosím ťa, ochraňuj zdravý rozum, Pane Bože, prosím ťa, ochraňuj nás od týmito, pred týmito zvrátenými progresívnymi tlakmi do každej oblasti nášho života. Naozaj, tuto už treba prosiť Pána Boha, tu sa treba viacej modliť, tu treba viacej pokory, lebo toto už je neskutočné, hej. Ja iba pre zaujímavosť. Nie je náhoda, však ja som zvyknutý na blokovanie progresívneho sveta, ale počas tejto rozpravy, hej, mi Facebook ukazuje pred 51 minútami ku príspevku, že toto je už vážne a ja naozaj a hlavne konzervatívne zmýšľajúci a hodnotoví ľudia, nemusia to byť len veriaci ľudia, ale hodnotovo zmýšľajúci ľudia. Prečítam vám, čo mi pred 51 minútami napísal Facebook kvôli príspevku, kvôli príspevku, ktorý stihnem povedať na konci. Je tu iba časť, hej, lebo ma blokli. No akože výstraha prišla. Váš príspevok porušuje naše normy komunity týkajúcej sa nenávistných prejavov. Váš príspevok nevidí nikto iný, lebo ho zablokovali. Tieto normy sme vytvorili, aby sa všetci mohli cítiť v bezpečí, rešpektovaní a rešpektovaní a vítaní. No preskočím, lebo tam je toho viacej. Ale toto ma pred 51 min zablokovali za príspevok. Stále bude platiť ako muža a ženu ich stvoril otec a mama. Nie rodič jedna, nie rodič dva. Potom je zobraziť viac, ale keďže som bloknutý, musím si to dohľadať, ale naozaj, že toto je už vážne. Ja vás prosím, všetci ľudia s hodnotami... (Prerušenie vystúpenia časomerom.)
Jurinová, Erika, podpredsedníčka NR SR (2015-03-20):
Ďakujem, pán navrhovateľ. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Alojzovi Přidalovi. Nech sa páči.
Laurenčík, Milan, podpredseda NR SR (2020-07-15):
Pán poslanec Miroslav Urban.
Jurinová, Erika, podpredsedníčka NR SR (2015-03-24):
V rámci rozpravy vystupujete, pani spravodajkyňa.
Grendel, Gábor, podpredseda NR SR (2022-05-19):
Pán poslanec Čepček, máte doplňujúcu otázku? Prihláste sa, prosím, nech sa páči.
Z. Kramplová, ministerka pôdohospodárstva SR: (2008-05-15):
A pokiaľ ide o pána Simona, veľmi si protirečí, pretože najprv hovoril, že bonita, platenie za 1. až 4. bonitnú pôdu je diskriminácia občanov na západnom Slovensku a nakoniec dá pozmeňujúci návrh, aby to bolo v návrhu zákona. Takže tomu skutočne nerozumiem. A pokiaľ ide o celý návrh, myslím si, aj keď je určitým spôsobom upravený a dovolila by som si povedať, možno na základe určitých návrhov aj upravený, je dobré, keď sa zachráni aj to málo pôdy, ktoré tu máme. Keď sa nezachránia ročne tisíce hektárov, možno sa zachránia desiatky hektárov, ale aj to má pre mňa veľký význam pre budúcnosť Slovenska a budúcnosť poľnohospodárstva. Ďakujem.
Mojš, Milan, poslanec NR SR (2019-10-16):
Ďakujem. Vážený pán predsedajúci, v rozprave vystúpil jeden pán poslanec, bol to pán poslanec Ivan, ktorý podal pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcom a doplňujúcom návrhu, ktorý odznel v rámci rozpravy.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 128 poslancov, za 81, proti 15, zdržalo sa 32. Konštatujem, že sme tento návrh schválili. Budeme pokračovať hlasovaním v prvom čítaní o návrhu poslancov Žitňanskej, Šutekovej, Zemanovej, Šipoša a Pčolinského na vydanie zákona, ktorým sa mení a dopĺňa zákon č. 55/2017 Z. z. o štátnej službe (tlač 932), bod 53. schváleného programu. Prosím spravodajcu z výboru pre sociálne veci pána poslanca Jána Kerekrétiho, aby uviedol hlasovanie. (Hlasovanie o návrhu poslancov Národnej rady Slovenskej republiky Jany Žitňanskej, Miriam Šutekovej, Anny Zemanovej, Michala Šipoša a Petra Pčolinského na vydanie zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 932.)
Kramplová, Dagmar, poslankyňa NR SR (2024-04-24):
Pán poslanec Grendel, ak hovoríte, že zo zahraničia financované sorošovské mimovládky sa týmto návrhom stigmatizujú, tak nemáte pravdu a klamete. Zo zahraničia financované sorošovské mimovládky, ktorých výsledkom činnosti bol rozvrat spoločnosti a hrôzovlády v rokoch 2020 až 2023, sa stigmatizovali úplne sami a to práve ich zo zahraničia financovanou rozvratnou politikou. To, že sa liberáli v boji o záchranu týchto zo zahraničia financovaných sorošovských mimovládok neštítia brať si za rukojemníkov skutočné dobročinné organizácie, za ktoré sa neúspešne pokúšajú schovávať, to svedčí len a výlučne o vlastnom charaktere týchto liberálnych extrémistov, ktorí týmto dokazujú, že vo svojej podstate absolútne v ničom sa neštítia od teroristov, ktorí sa za rukojemníkov schovávajú ale úplne presne rovnakým spôsobom. (Reakcia z pléna.)
Š. Rusnák, poslanec: (2002-03-20):
Pokiaľ sa týka spoločnej správy, navrhujem, aby bod 15 bol vyňatý na samostatné hlasovanie, pretože v rozprave odznel lepší návrh pána poslanca Prokopoviča. Pokiaľ sa týka pána Bindera, neodporúčam prijať tento návrh, pretože je tam nesprávne systémové riešenie tohto bodu. Pokiaľ sa týka návrhu páni poslankyne Rusnákovej, prvý návrh a, myslím si, lepší návrh aj v tomto prípade dal pán poslanec Prokopovič. K návrhu 2 tam nie sú výhrady. No a pokiaľ sa týka tretieho pozmeňujúceho návrhu, ten je riešený v spoločnej správe pod bodom 3. Pokiaľ sa týka pozmeňujúcich návrhov pána Vavríka, tam neodporúčam tieto návrhy schváliť.
P. Hrušovský, podpredseda NR SR: (2001-12-04):
Konštatujem, že sme návrh neschválili. Ďalší návrh.
Pamula, Peter, poslanec NR SR (2019-09-10):
Ďakujem za slovo. Vážený pán predsedajúci, vážený pán minister, kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona o základných požiadavkách na bezpečnosť detského ihriska a o zmene a doplnení niektorých zákonov (tlač 1599). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbor predmetný návrh zákona prerokoval do 30 dní a v gestorskom výbore do 32 dní od prerokovania návrhov zákonov v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
V. Mečiar, poslanec: (2008-09-04):
V programovom vyhlásení vlády ste mali trestanie ľudí. Tisíce ľudí z HZDS ste vyhodili z roboty, stovky ľudí obvinili, desiatky postavili pred vyšetrovateľov, niektorých aj pred súdy. Zakladateľa štátu ste s eskortou dvesto policajtov odvádzali do Bratislavy. Nehanbíte sa, darebáci?! Toto ste všetko robili. Vy sa chcete tváriť, že ste svätá inkvizícia, hriešnici?! Veď inkvizícia vykonávala veľa vecí aj zlých. A vy nemáte právo byť inkvizítormi, ale máte právo posudzovať vlastné skutky len v tej harmónii, ako sú skutky iných. Nie ste nadľudia! Nie ste mimoriadne osobnosti! Ste ľudia túžiaci po pomste, nenávistní a neviete túto nenávisť ukojiť. Neviete sa pozrieť sami na seba a na vlastné chyby a postaviť sa reálne k životu a k svojim hodnotám k tomuto životu. Znešvárujete roky politický život na Slovensku, každý s iným názorom je nepriateľ odsúdeniahodný. Takto sa politika nerobila a nerobí! Ak chcete hovoriť o kultúre a vzťahoch, skúste u seba, čo robíte a čo predvádzate aj dneska. Pokiaľ ide o rozhodovanie, ktoré ste boli, rozprávali ste o všetkom možnom okrem dôkazov. (Potlesk.)
Paška, Pavol, predseda NR SR (2013-10-16):
Hlasujeme. (Hlasovanie.) 137 prítomných, 83 za, 54 sa zdržalo. Návrh zákona sme postúpili do druhého čítania. Ďalej.
Kaník, Ľudovít, poslanec NR SR (2014-07-02):
Ďakujem. Ja už som tu pri viacerých príležitostiach povedal, že SMER má jednu úžasnú schopnosť, že dokáže biznis urobiť cez politiku s netušeným rozsahom veci. Tuto naozaj sa bavíme o tom, že tu sa teraz ide robiť biznis pre skupinu, ktorá bude mať prístup k takejto možnosti, pre skupinu ľudí, ktorá dostane licencie bez akýchkoľvek kritérií na základe politického rozhodnutia. A je to biznis s vodou. Vilo Novotný sa pýtal, že kto teda bude stavať vodovody, či to bude tá alebo iná skupina, ale mňa tak napadá, a v rozprave sa k tomu vrátim širšie, nie je to prvýkrát, čo sa v tejto sále hovorí o biznise, ktorý súvisí s vodou a súvisí s vodárenskými spoločnosťami, s vodovodmi. Už som tu spomínal v tejto sále jeden zaujímavý biznis, ktorý sa opisuje v kauze Gorila, ktorý sa spája s vodou, sa zhoduje suma, o ktorej sa tam hovorilo, s tou sumou, o ktorej zase hovorí ten známy hlas, ktorý sa tak veľmi podobá na hlas nášho pána premiéra, 35 mil. – 45 mil. A bolo to okolo vodárenskej spoločnosti na strednom Slovensku. A teraz tak rozmýšľam. Tak nadnárodná vodárenská spoločnosť má pod kontrolou celú vodárenskú infraštruktúru na 30 rokov, až sa nemýlim, prenajatú na základe vplyvu starostov a primátorov za SMER, ktorí sa postarali o to, že došlo k takejto transakcii. Tento región hraničí s Maďarskom. Ja teraz neviem, či má táto spoločnosť aktivity aj na druhej strane hraníc, ale možno ich má, možno ich nemá, len tak nahlas premýšľam, či tu nevidím... (Prerušenie vystúpenia časomerom.)
Sulík, Richard, predseda NR SR (2011-07-07):
Ďakujem. Dávam slovo spoločnému spravodajcovi, predsedovi výboru pre zdravotníctvo, poslancovi Viliamovi Novotnému, aby informoval Národnú radu o výsledkoch rokovania výborov a aby odôvodnil návrh a stanovisko gestorského výboru. Nech sa páči.
M. Hort, podpredseda NR SR: (2009-04-21):
Pán poslanec bol jediný prihlásený do rozpravy, vyhlasujem v tejto chvíli rozpravu za skončenú. A o slovo na záver požiadal v rámci záverečného slova pán navrhovateľ. Nech sa páči.
Laurenčík, Milan, podpredseda NR SR (2021-10-21):
Ďakujem, pán podpredseda. Týmto sme vyčerpali otázky na predsedu vlády a teraz budeme pokračovať odpoveďami členov vlády na otázky poslancov. Prvá otázka je od pána poslanca Sebastiana Kozareca... Je tu pán Kozarec? Áno, vidím. ... na pána ministra školstva, vedy, výskumu a športu Branislava Gröhlinga a znie: „Vážený pán minister, Slovensko sa v rebríčkoch finančnej gramotnosti umiestňuje na spodných priečkach. Finančná gramotnosť má jednoznačne vplyv na kvalitu života obyvateľov. Preto sa chcem opýtať, či ministerstvo plánuje radikálne zvýšiť vzdelávanie na školách v tejto oblasti, prípadne zaviesť finančnú gramotnosť aj ako povinný predmet.“ Pán minister, nech sa páči, máte päť minút na odpoveď.
Figeľ, Ján, podpredseda NR SR (2015-09-16):
Ďakujem pekne za vystúpenie, na ktoré sú dve faktické. Takže ešte zvládneme ukončiť toto vystúpenie. Nech sa páči, Jozef Mikloško, s faktickou.
Bugár, Béla, podpredseda NR SR (2019-05-22):
Ani neviete, o čom hovorí, a jednoznačne už ho kritizujete. Čo ste za človeka? Vy len urážať viete, nič iné!
Blaha, Ľuboš, podpredseda NR SR (2024-01-10):
Pani poslankyňa Darina Luščíková, nech sa páči.
Simon, Zsolt, poslanec NR SR (2014-09-09):
Ďakujem pekne. Pani kolegyňa, plne s vami súhlasím a musím povedať, že za nedôveryhodnosť justície v tejto krajine môže politická strana SMER a jeho predseda Fico. On totiž na čelo justície dostal Harabina. Najskôr ako ministra spravodlivosti a potom ste mu pomohli do kresla Najvyššieho súdu. Potom ste sa tvárili, že chcete očistiť justíciu. Ale dnes čo robíte? Dnes čistíte to takým spôsobom, že človek, ktorý nehlasuje tak, ako vy očakávate, ale hlasuje podľa svojho svedomia, neurobil žiadnu chybu!? Pomenujte, kde doktor Čimo urobil chybu, kde pochybil. Keď jeho chyba je len v tom, že pochybil, že nehlasoval tak, ako si to SMER a jeho predseda želá, tak možno, že pochybil. Ale potom je to zlá správa pre občanov tejto krajiny preto, lebo občan v tejto krajine sa nevie dovolať spravodlivosti, ani sa nebude vedieť dovolať vďaka SMER-u, to, čo robíte nielen tu v parlamente, ale nechcete im dovoliť, aby mali prístup k pravde a spravodlivosti ani na súdoch.
P. Paška, predseda NR SR: (2008-02-06):
(Hlasovanie.) 138 prítomných, 102 za, 4 proti, 32 sa zdržalo. Konštatujem, že sme návrh pridelili výborom a určili lehoty na prerokovanie, ako aj gestorský výbor. Pán poslanec Kovačócy bude uvádzať v prvom čítaní hlasovanie o vládnom návrhu zákona, ktorým sa mení a dopĺňa zákon č. 281/1997 Z. z. o vojenských obvodoch a zákon, ktorým sa mení zákon Národnej rady č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov v znení zákona č. 172/2003 Z. z. Je to tlač 511.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 142, za 100, proti nikto, zdržalo sa 42. Konštatujem, že sme schválili vládny návrh novely Zákonníka práce. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, tlač 1517, bod 41 schváleného programu. Dávam slovo spoločnému spravodajcovi z výboru pre sociálne veci poslancovi Jánovi Podmanickému, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov , tlač 1517.)
Droba, Juraj, poslanec NR SR (2013-10-25):
Dobre, nebudem hovoriť k tým otáčaniam do tvaru U, alebo o 180 stupňov, ani k odbáčaniu na červenú. Taxikári, pán Martvoň, ďakujem. Myslím si, že akákoľvek podpora ktoréhokoľvek z tých štyroch pozmeňovákov bude ocenená a vítaná. No a čo sa týka cyklistov, tak iba nadviažem na slová kolegyne Lucie Nicholson, tu vôbec nejde o to, aby sme potom s centimetrom vymeriavali, že či bolo auto 1,30 alebo 95 centimetrov. Je to o tom, aby sme vyslali posolstvo, ako Národná rada, že minimálne o jeden život cyklistu ušetrený, ak sa nám podarí raz ročne, tak už to je obrovský úspech tejto legislatívy. Takže, naozaj za tým nehľadajme nič iné. Mne ide len o to, aby sme šoférom povedali veľmi jasne a priamo do tváre, že myslite na to, že nie ste na ceste sami iba vy vo vašich štvorkolesových tátošoch, ale na ceste máte takisto cyklistov, máte deti na bicykloch a máte tam pomalších skútristov, dajme tomu, možno pomalších motorkárov. Toto chceme dosiahnuť a ja si myslím, že takýto typ pozmeňovacieho návrhu by mohol trošku zdvihnúť všeobecné povedomie o tom, že na ceste sú aj iné, ako dvojstopové vozidlá. Ďakujem.
M. Urbáni, poslanec: (2007-02-06):
Ja opakovane som v tomto parlamente vyzýval k tomu, že Slovensko sa musí zviditeľniť, musí dodržiavať zmluvy, sme v NATO, ale, ako bolo povedané aj predo mnou, som za to, aby všetky aktivity, ktoré sa chystajú a ktoré budú, boli dobre pripravené po každej stránke, po organizačnej, ekonomickej, samozrejme, aj po bezpečnostnej. Bezpečnostné riziko je pri každej aktivite, keď ide o ozbrojené zložky, či to je doma alebo v zahraničí, ale treba to riziko minimalizovať. Preto si myslím, že vyslanie vojsk, hlavne s tak humanitárnym cieľom, ako je zdravotnícky tím, treba podporiť a budeme ho stále podporovať, ale zároveň by som aj tohto pána ministra vyzval, ako som vyzval v minulosti vládu aj ministra, aby sme pri dojednávaní a vyjednávaní takýchto misií povedali aj B, aké budú vzťahy po dokončení misie, aké budú vzťahy do budúcnosti, ako aj v budúcnosti, keď bude rekonštrukcia štátov, ktorým pomáhame, sa slovenská strana tam bude zúčastňovať, ako sa slovenská strana bude zúčastňovať na niektorých technických a priemyselných aktivitách s výzbrojou v NATO. Skrátka, toto sú všetko otázky, ktoré treba komplexne pripraviť. A myslím si, že tu ešte ostáva malý priestor, aby ministerstvo aj vláda pripravila taký dlhodobejší projekt, ako sa bude situácia vyvíjať v tejto oblasti. Ale môžem povedať, že tento návrh, samozrejme, podporíme, ako podporíme všetky rozumné návrhy, ktoré budú viesť k tomu, že Slovensko môže pomôcť druhému štátu v tom, aby tam bola stabilita, aby sa zlepšila situácia v danom regióne. Ďakujem pekne.
P. Paška, predseda NR SR: (2007-09-19):
Otváram rozpravu. Písomne sa neprihlásil nikto do rozpravy. Pýtam sa, či sa chce niekto prihlásiť do rozpravy ústne. Nie. Končím možnosť prihlásiť sa do rozpravy. A vyhlasujem rozpravu za ukončenú. Prerušujem rokovanie o tomto bode programu. Chcem vás informovať, kolegyne, kolegovia, že bod 52, správu o stave a vývoji finančného trhu za rok 2006, ktorú mal predniesť a uviesť pán guvernér Národnej banky, som preložil na záver schôdze z dôvodu neprítomnosti pána guvernéra, ktorý je na zahraničnej pracovnej ceste. Takže budeme pokračovať bodom 53, ktorým je informácia o vydaných aproximačných nariadeniach vlády Slovenskej republiky v I. polroku 2007 a o zámere prijímania aproximačných nariadení vlády Slovenskej republiky v II. polroku 2007 . Je to tlač 350. Poprosím pána ministra hospodárstva, aby v zastúpení pána podpredsedu vlády Harabina uviedol návrh.
Laššáková, Jana, podpredsedníčka NR SR (2015-02-12):
Ďakujem, pán minister. Zaujmite miesto určené pre navrhovateľov. Teraz dávam slovo spravodajcovi, ktorého určil navrhnutý gestorský výbor, pre zdravotníctvo, poslancovi Jozefovi Ježíkovi. Nech sa páči, pán spravodajca.
P. Paška, predseda NR SR: (2008-11-04):
(Hlasovanie.) 130 prítomných, 77 za, 4 proti, 48 sa zdržalo, 1 nehlasoval. Tento návrh sme schválili.
Laššáková, Jana, podpredsedníčka NR SR (2013-02-12):
Na vystúpenie pána poslanca s faktickou poznámkou pán poslanec Bagačka. Končím možnosť prihlásiť sa s faktickými poznámkami. Nech sa páči, pán poslanec.
Galis, Dušan, poslanec NR SR (2013-06-20):
Ďakujem pekne, za slovo. Ja by som takto začal, že ja sa vôbec nechcem baviť o profesionálnom športe. Ministerstvo vnútra, ministerstvo obrany určite dávajú peniaze do vrcholového športu. Mne ide, ako povedal pán poslanec Poliačik, o mládež. Hovorí, že rodičia by mali rozhodnúť. Ale teraz za posledné dva týždne som prešiel prakticky celé Slovensko. Videli ste tie podmienky tých detí v tých regiónoch? Choďte sa pozrieť! A pochodil som to od Sobraniec, pochodil som to cez Myjavu, pochodil som to cez Oravu, pochodil som to všade. Čiže tí rodičia nech si vyberajú, aj to dieťa, ale v tých podmienkach, ak by mali pracovať, tak si myslím, že ani jedno dieťa nebude mať záujem. Čiže nám ide o to, aby sme im vytvorili predovšetkým podmienky, a potom, aby tí rodičia mali istotu, že to dieťa je v slušnom prostredí. Keď vy dáte len peniaze na to decko a že sa rodič rozhodne: a kde bude športovať? V tej rozbitej telocvični, čo tam bude im zatekať alebo čo tam nemajú žiadne náradie?! Čiže nám záleží na tom, po tejto skúsenosti, ktorú som mal, aby sme vytvorili regionálnu, tie podmienky v regiónoch, a potom samozrejme, že aj záujem bude o to väčší. Ja predpokladám, že jak tu povedal aj tuná pán, niekto tam to povedal, jaj, pán poslanec Hrnčiar, že rozdeľovať podľa... Keď sme rozdeľovali ihriská, tak pán poslanec Szigeti nás napadol, že sme dávali len našim poslancom. Zo 620 ihrísk išlo, pán poslanec, aby ste počul dobre, 90 do, na dolnú zem, 90 ihrísk. Deväťdesiat to je, tam je svedok, tam je, pán poslanec, určite išlo. Čiže na jednej strane sa tu budeme baviť, Martin, že ste transparentné mesto Martin. No povedzte mi, že aké máte vy tam športy teraz? Keď som ja tam bol, v Martine, keď som hrával, tak tam bol hokej, futbal, hádzaná, basketbal, všetko, box, vrcholový šport. Dneska tam nemáte nič. Ale ste transparentné mesto. To je dobré? To sa... (Prerušenie vystúpenia časomerom.)
Paška, Pavol, predseda NR SR (2012-09-18):
Hlasujeme o bodoch 1 až 44 zo spoločnej správy. Odporúčanie je schváliť ich. (Hlasovanie.) 148 prítomných, 146 bolo za, 2 sa zdržali. Tieto body sme schválili.
Danko, Andrej, predseda NR SR (2019-05-14):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Bašistovej, nech sa páči.
Kotleba, Marian, poslanec NR SR (2017-01-31):
Pán poslanec Poliačik, ja oceňujem, že ste sa snažili pristúpiť k tej téme vecne a na rozdiel od iného vášho predchodcu ste to chceli poňať bez emócií. Ale hovorili ste v podstate, jadro toho vášho príspevku alebo vystúpenia bolo o nejakej diskriminácii. Niekoľkokrát ste to spomenuli, mnohokrát ste to spomenuli. Len nepovedali ste ten objekt tej diskriminácie, kto má byť objekt diskriminácie, pretože tým, že spoločnosť v rámci zmeny nejakých pravidiel, v tomto prípade pravidiel na registráciu cirkví, posunie nejakú hranicu. Tak to sa nedá vnímať ako diskriminácia, ale ako nejaká evolúcia. To vy asi k evolúcii máte pozitívny vzťah. Ako evolúcia, ktorá vyplýva z potrieb spoločnosti. Jednoducho v roku ix boli nastavené pravidlá, ktoré odrážali nejaký stav. Máme tu rok ix plus neviem koľko, 2017, a, a jednoducho spoločnosť reprezentovaná aj touto Národnou radou sa rozhodla, že bude asi dobré, ak sa ten prah na registráciu nových cirkví zdvihne. Takže asi len toľko. Ďakujem pekne.
Paška, Pavol, predseda NR SR (2012-09-11):
Pán poslanec, poprosím vás, sme pred otvorením schôdze, predpokladám, že vám stačilo vaše vyjadrenie a kolegyne, kolegovia nebudú o tomto návrhu hlasovať. Takže to, pán poslanec Kaník, pán poslanec Matovič. To poprosím vás, kolegovia poslanci, budeme teraz hlasovať. Pán poslanec Kaník, návrh na doplnenie programu? Nech sa páči, zapnite pána poslanca Kaníka.
Dostál, Ondrej, poslanec NR SR (2018-06-14):
Ďakujem obom kolegom za reakcie. Pani poslankyňa Remišová naozaj pripomenula, že zvlášť v rezorte školstva, kde došlo k zmene na poste ministra z dôvodu eurofondového škandálu, prichádzate s novelou zákona o verejnom obstarávaní, ktorá zníži mieru kontroly aj nad použitím eurofondov, no tak to je zvlášť pikantné. Povedala pani poslankyňa, že ak majú taký návrh, tak ho môžu dať do tej novely, ktorá je v medzirezortnom pripomienkovom konaní, a teda on tam je, ako povedal aj pán poslanec Petrák, že nič neobchádzajú a celé by to platilo možno o štyri mesiace. Možnože by to aj neplatilo, možno by tu po pripomienkovom konaní bolo odtiaľ vypustené, alebo by to bolo zmenené, alebo by sa to stalo predmetom verejnej kritiky a vláda by od toho upustila, alebo by sme o tom rokovali tu v prvom čítaní, potom normálne štandardne na výbore, išlo by o aj do hospodárskeho výboru. Tak toto nešlo do hospodárskeho výboru. Ktovie, či by to platilo. Argumentovať tým, že podľa názoru audítorského dvora je v Európskej únii Slovensko posledná krajina Európskej únie, ktorá má takúto úpravu, no veď to je konštatovanie, to predsa nie je, nie je výčitka. A teda dôležité je potom aj to si povedať, že na ktorom mieste je Slovensko v zneužívaní eurofondov, lebo to je tiež veľmi popredné miesto. A teda aj by priznám sa, že nedostal som žiadnu odpoveď na tie, na tie moje výhrady o porušovaní legislatívnych pravidiel a obchádzanie legislatívnych pravidiel, za to som tu dostal nejakú informáciu o tom, že ak sa Richard Sulík dožaduje nejakej kontroly OLAF-u, že je to očierňovanie v krajine, kde skutok sa nestal, je už ľudové heslo, to je tiež dosť zvláštne... (Prerušenie vystúpenia časomerom.)
Blcháč, Ján, poslanec NR SR (2022-02-03):
Ďakujem, pán podpredseda. Chcem len oznámiť, že hlasovanie o tomto návrhu zákona, ktorým sa mení a dopĺňa zákon o štátnom rozpočte (tlač 853), hlasovanie bude o jedenástej dnes.
Bugár, Béla, podpredseda NR SR (2017-06-19):
Na vystúpenie pani poslankyne s faktickou poznámkou pán poslanec Budaj, nech sa páči.
Mizík, Stanislav, poslanec NR SR (2020-04-23):
Ďakujem za slovo. Pán Pollák, hovorili ste o školstve, o rómskej komunite. Niektorí Rómovia sami hovoria z mojej oblasti, že nie sú žiadni Rómovia, že oni sú Cigáni. A že prečo sú Cigáni? Lebo Cigáni idú do neba a s Rómami to nie je isté. Naozaj, to vám hovorím pravdu. Aby ste boli v obraze, moje prvé pracovné miesto bol Luník IX. Následne som desaťročia učil v obci, kde marginalizovaná menšina už nie je menšinou, ale väčšinou. Presne s takými žiakmi pracoval môj otec ako riaditeľ, jeho sestra učiteľka v osade a tiež aj moja mama ako učiteľka. Len si myslím, že problém je zakopaný niekde inde. Neviem, či ste si toľko odmakal – nemohol ste, máte málo rokov – v takýchto komunitách ako ja a moja rodina. Ambície mali mnohí, všetko skrachovalo. Bližšie vám o tom poviem v rozprave, aj o tom opakovaní ročníkov, kde je asi ten psík zakopaný. Ďakujem.
Hrnčiar, Andrej, podpredseda NR SR (2018-10-17):
Takže v tejto chvíli vyhlasujem všeobecnú rozpravu za skončenú. Chce niekto zaujať stanovisko? Nie je tomu tak. Prerušujem rokovanie o tomto bode programu. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorý sa mení zákon č. 461/2003 Z. z. o sociálnom poistení v znení neskorších predpisov a ktorým sa mení zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Návrh zákona je pod tlačou 1156, návrh na jeho pridelenie na prerokovanie výborom je v rozhodnutí č. 1209. Dávam slovo poslancovi Ľubomírovi Petrákovi, aby za skupinu poslancov návrh zákona uviedol.
Glváč, Martin, podpredseda NR SR (2019-05-15):
S faktickou poznámkou jedna poslankyňa, končím možnosť prihlásiť sa. Nech sa páči, pani poslankyňa Remišová.
P. Hrušovský, predseda NR SR: (2003-10-21):
(Hlasovanie.) 146 prítomných, 69 za, 42 proti, 35 sa zdržalo. Návrh sme neschválili. Ďalší návrh.
Sulík, Richard, poslanec NR SR (2012-11-29):
Ďakujem pekne za slovo. Vážený pán minister, ctení kolegovia, rád by som teda tiež povedal pár slov k pripravovanému obmedzeniu platieb v hotovosti. Ako prvé by som chcel povedať, že sa plne stotožňujem s tým, čo povedal môj predrečník pán poslanec Hrnčiar. Tento zákon má nejaké svoje nedostatky, ale nerieši podstatu vecí. Predtým, ako dôjdem k tomu, by som ešte chcel spomenúť to pravidlo, ktoré bolo zavedené, že 2 000 eur treba platiť za vznik novej firmy, aby vôbec človek dostal registráciu DPH. No neviem teda, kto tu z prítomných už podnikal alebo začínal podnikať niekedy úplne z nuly, 2 000 eur podvodníka neodradí, ten jednoducho si zaplatí 2 000 eur a robí si to tak ako doteraz. Ale pre nejakého poctivého, nanovo začínajúceho podnikateľa, ktorý, skrátka, možno aj preto, že si nevie nájsť robotu, alebo preto, lebo si povedal, že sa chce postaviť na vlastné nohy, 2 000 eur je suma, ktorá ho môže odradiť. No poďme teraz k tým hotovostným platbám. Najväčší problém pri daňových únikoch je DPH, ale aj veľmi veľký problém je daň z príjmu, keď to porovnáme, výnos dane z príjmu voči HDP, tak sú krajiny, kde to je vyššie. Nie je to dané len percentuálnou sadzbou. Neexistujú žiadne presné čísla pri únikoch DPH, treba si to skúsiť len predstaviť, spraviť nejaký dotazník: „Dobrý deň, prosím vás pekne, priznajte sa, napíšte, kedy ste kde urobili aký podvod, lebo potrebujeme si spraviť štatistiku.“ Čiže existujú len nejaké veľmi hrubé odhady a najmä teda pocity skúseností. Ja teda chápem, že aj ministerstvo financií tu tápe, to je pochopiteľné, a preto sa možno snaží robiť všetky opatrenia naraz, len predtým, ako niektoré opatrenia začnú byť kontraproduktívne alebo jednoducho sa stratíme v príliš veľa opatreniach bolo by dobré sa zamyslieť nad tým, ktoré opatrenie niečo prinesie a neprinesie. O tom, čo by bolo treba robiť, hovoril takisto môj predrečník to, nebudem opakovať, chcel by som len upriamiť pozornosť na myšlienku, kde sa najmä stráca DPH. Stráca sa najmä dvomi spôsobmi. Po prvé, vôbec nedôjde k vystaveniu bločku. To znamená, idem do reštaurácie, niečo mi tam vyúčtujú za obed, zaplatím to, žiaden bloček nedostanem, napr. niekto to načmára na paragón alebo ani len to neurobí. A tento typ hotovostných platieb nepostihuje táto zákonná úprava nijako. A druhý kanál, ktorým uniká DPH, to sú takzvané karuselové obchody. Veľakrát sa robia aj cez hranicu, i keď tu mám podozrenie v tom, čo pán minister spomínal. Je to ten podvod s cukrom. Smiem sa spýtať, to robila jedna firma len s cukrom a druhá firma s obilninami alebo táto jedna či táto jedna robila s rôznymi...
Krošlák, Ján, poslanec NR SR (2021-06-22):
Ďalej budeme hlasovať o bodoch 1 a 10 zo spoločnej správy s odporúčaním gestorského výboru neschváliť.
Gajdoš, Peter, minister obrany SR (2017-03-22):
Ďakujem, pán predsedajúci. Vážený pán predseda, panie poslankyne, páni poslanci, predkladám vám na prerokovanie vládny návrh zákona, ktorým sa mení a dopĺňa zákon č. 378/2015 Z. z. o dobrovoľnej vojenskej príprave a o zmene a doplnení niektorých zákonov. V záujme zatraktívnenia dobrovoľnej vojenskej prípravy sa navrhovanými úpravami zvyšuje výška finančného príspevku poskytovaného vojakom dobrovoľnej vojenskej prípravy a skracuje sa dĺžka trvania dobrovoľnej vojenskej prípravy. Návrhom zákona sa tiež umožňuje veliteľovi výcvikového zariadenia flexibilnejšie určovať členenie výcvikového dňa a zároveň sa navrhuje, aby sa základný vojenský a odborný vojenský výcvik uskutočňoval bez zákonom stanovenej dĺžky trvania. Návrh zákona bude mať negatívny vplyv na verejné financie. Negatívny vplyv bude v plnom rozsahu krytý z limitov stanovených v rozpočtovej kapitole rezortu Ministerstva obrany Slovenskej republiky na rok 2017 a, samozrejme, aj na ďalšie roky. Vážený pán predseda, panie poslankyne, páni poslanci, žiadam vás o prerokovanie vládneho návrhu zákona a o jeho postúpenie do druhého čítania. Ďakujem za pozornosť.
Kaščáková, Renáta, poslankyňa NR SR (2019-05-21):
Anka, ja by som rada zareagovala na tú časť, kde si hovorila o tých stratégiách chýbajúcich, že ako je to možné, že nevieme ešte, čo bude o desať rokov, prečo neplánujeme, keď dobre vieme, akým smerom sa vyvíja demografia. Áno, je to o stratégiách. Je to, samozrejme, o tom, že treba tú stratégiu vyvinúť na všetkých úrovniach od obce cez kraje až po tú najvyššiu úroveň. Ale zároveň si nemyslím, že treba čakať len na to, lebo nie je to len o tom, že kým nebudú stratégie, tak tu nemôžeme spraviť vôbec nič. My tu môžme spraviť veľa a veľa závisí aj na tých samotných zriaďovateľoch. Ja sa veľmi čudujem, že tu nemáme ani jedného vládneho poslanca, ktorý je napríklad primátorom, starostom, županom. Chvíľku tu sedel pán župan Trenčianskeho kraja, mala som takú nádej, že vás bude aspoň počúvať, lebo naozaj je veľa v jeho moci, v moci župana a kraja. A ja si napríklad nemyslím, že rozhodnutie, že postavíme napríklad v kraji hokejový štadión, či je to to správne strategické rozhodnutie na úrovni kraja. Ja si myslím, že tie sociálne služby sú oveľa prioritnejšie. Samozrejme, že aj hokej je možno dôležitý, ale predsa jedna VÚC-ka musí myslieť na svoje zariadenia, ktoré má v kompetencii, na to, aby mala o nich vôbec prehľad, akým spôsobom sú tie služby distribuované, ako sa majú starí ľudia v jeho kraji. A na toto si myslím, že vôbec netreba nejaké špeciálne stratégie. Stačí jednoducho na to iba dávať, dávať pozor. A myslím si, že ak teda hovoríme, že ryba smrdí od hlavy, no ja chcem veriť tomu, že naozaj tu príde raz konečne vláda, ktorá bude merať výsledky svojej práce tým, ako sa darí tým ľuďom v tej najposlednejšej obci tejto krajiny, v tých kapilárach, lebo to je merítko, to je to, ako sa máme u nás na Slovensku... (Prerušenie vystúpenia časomerom.)
J. Šimko, poslanec: (2001-11-06):
„Národná rada Slovenskej republiky berie na vedomie doplnenie a zmenu zoznamu podnikov a organizácií určených na privatizáciu.“ I. Presperín, podpredseda NR SR: Prosím, hlasujeme o tomto predloženom návrhu na uznesenie k tlači 1117. Hlasujte, páni poslanci. (Hlasovanie.) Prítomných 85 poslancov, za 71, proti nikto, zdržalo sa 12, nehlasovali 2. Konštatujem, že sme schválili uznesenie Národnej rady k materiálu – doplnenie a zmena zoznamu podnikov a organizácií určených na privatizáciu. Ďalej prejdeme k tlači 1070, vládnemu návrhu zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov . Prosím pána spoločného spravodajcu, aby predniesol jednotlivé návrhy na hlasovanie o tomto vládnom návrhu zákona. Prosím.
Mizík, Stanislav, poslanec NR SR (2018-09-17):
Ďakujem za slovo. Milan, to Nemecko si správne uviedol, veľmi správne si to uviedol. V Čechách sa totižto deje to isté, najprv boli registrované partnerstvá a teraz už sú aj adopcie detí. A je tu taká zvláštna otázka, neviem, či vulgárna, ale je namieste. Neviem, ako to bude pri tých rozvodoch, ako budú delené deti, komu to dieťa súd pririekne, tomu, čo hrá v tom mužskom partnerskom zväzku ženu? A čo keď obidvaja hrajú aj muža, aj ženu? To bude teda rébus. A keď si už spomenul stranu SaS, jej predseda jasne preukázal svoj postoj k rodine, keď mal tričko so skratkou JBM rodinu. Všetci vieme, čo to znamená. Ďakujem za slovo.
B. Bugár, podpredseda NR SR: (2006-02-02):
(Hlasovanie.) Prítomných je 136 poslancov, za 134, zdržal sa 1, nehlasoval 1. Konštatujem, že návrh pána poslanca Horáka sme schválili.